open-index/open-wikipedia-markdown huggingface dataset:
म्युन्शेन विमानतळ

[250 px|इवलेसे|येथून उड्डाण करणारे [सिंगापूर एरलाइन्सचे बोईंग ७७७ विमान]]

**म्युन्शेन विमानतळ** ()  हा जर्मनी देशाच्या म्युन्शेन शहरामधील प्रमुख विमानतळ आहे. म्युन्शेन शहराच्या २८.५ किमी वायव्येस स्थित असलेला हा विमानतळ इ.स. २०१३ साली फ्रांकफुर्ट विमानतळाखालोखाल जर्मनीमधील दुसऱ्या क्रमांकाच्या वर्दळीचा तर युरोपमधील ७व्या क्रमांकाच्या वर्दळीचा विमानतळ होता. मार्च २०१५ मध्ये येथून ६६ देशांतील २२८ शहरांमध्ये विमानसेवा पुरवली जात होती.

## विमानकंपन्या आणि गंतव्यस्थाने
### प्रवासी
### मालवाहतूक
## बाह्य दुवे
* अधिकृत संकेतस्थळ

## संदर्भ आणि नोंदी 
वर्ग:जर्मनीमधील विमानतळ
विमानतळ
गिरीजाबाई केळकर

**गिरिजाबाई केळकर** (सप्टेंबर, इ.स. १८८६ - २५ फेब्रुवारी, इ.स. १९८०) या मराठी लेखिका होत्या. यांचे पूर्वाश्रमीचे नाव दौपदी श्रीनिवास बर्वे असून त्यांचे वडील श्रीनिवास सखाराम बर्वे हे गुजरातमध्ये स्थायिक होते. गिरिजाबाईंचा जन्म त्यांच्या आजोळी मुंबई गिरगावातील आंग्ऱ्याच्या वाडीत झाला. त्यांचे आजोबा भूजच्या संस्थानिकांचे निवृत्त दिवाण विनायक नारायण भागवत हे होते. गुजराती पाचवीपर्यंत शिक्षण झाल्यावर त्यांना सहावीसाठी बर्टन फीमेल ट्रेनिंग कॉलेजच्या शाळेत घातले. त्या शाळेत असताना गिरिजाबाईंनी शेजारच्या आजीबाईंना वाचून दाखविण्याच्या निमित्ताने त्यांनी हरिविजय, रामविजय, पांडवप्रताप या पोथ्या वाचल्या. पुढे १५व्या वर्षी लग्न झाल्यानंतर गिरिजाबाई पुण्यात आल्या.

## लेखन
वाचनाच्या आवडीतून गिरिजाबाई केळकरांनी मराठी भाषा उत्तम अवगत केली. दर शुक्रवारी हळदीकुंकवाच्या निमित्ताने त्या स्त्रियांना घरी बोलावून वाचायला शिकवत असत.  मासिकां-वर्तमानपत्रांमधील गमतीदार मजकूर त्या त्यांना वाचून दाखवत. गिरिजाबाई केसरी वर्तमानपत्राचे संपूर्ण वाचन करीत. नंतर त्यांनी लेखनही करायला सुरुवात केली. पतीला न सांगताच त्यांनी एक लेख ज्ञानप्रकाशला पाठवलला. तो संपादकांना पसंत पडून छापून आल्यावर त्यांनी नियमितपणे लेख पाठवायला सुरुवात केली. हे सर्व लेखन निनावी असे. त्याचबरोबर त्यांचे लेख ’आनंद’ या मासिकातही छापून येऊ लागले. ज्ञानप्रकाशमधील लेखांचे ’गृहिणीभूषण’ नावाचे पुस्तक प्रकाशित झाले. पुस्तकाला ’आनंद’चे संपादक वासुदेवराव आपटे यांची प्रस्तावना होती.

आणखीही काही पुस्तके प्रकाशित झाल्यावर गिरिजाबाई केळकरांनी ’पुरुषांचे बंड’ नावाचे नाटक लिहिले, आणि त्या मराठीतल्या पहिल्या स्त्री नाटककार झाल्या. हे नाटक खाडिलकरांच्या  ‘बायकांचे  बंड’ या १९०७ मध्ये रंगभूमीवर आलेल्या लोकप्रिय संगीत नाटकाला सडेतोड प्रत्युत्तर म्हणून लिहिले होते.

भारत नाटक कंपनीच्या य.ना. टिपणीस यांनी ‘पुरुषांचे बंड’ हे नाटक रंगमंचावर आणले. हेही नाटक निनावी लिहिले असल्याने नाटक पहायला येणारे प्रेक्षक नाट्यलेखकाचा शोध घेत, पण अनेक वर्षे त्यांना हा पत्ता लागू शकला नाही. १९१२ मध्ये हे नाटक रंगभूमीवर आले व १९१३ साली त्याचे पुस्तक प्रकाशित झाले. पुस्तकाला श्री.कृ. कोल्हटकरांची प्रस्तावना आहे.

## सामाजिक कार्य
पुणे सोडून पुढे जळगावला गेल्यावरही गिरिजाबाईंचे शुक्रवारच्या हळदीकुंकवाचे कार्यक्रम सुरूच राहिले. त्या कार्यक्रमाला येणाऱ्या महिलांची संख्या वाढतच गेली आणि १९१९मध्ये त्याचे रूपांतर ’भगिनी मंडळ’ नावाच्या संस्थेत झाले. ही खानदेशातील स्त्रियांची पहिली संस्था होय.

## गिरिजाबाई केळकर यांनी लिहिलेली पुस्तके
* आयेषा (नाटक)
* गृहिणीभूषण भाग १ व २ (ललित लेख)
* द्रौपदीची थाळी (आत्मचरित्र)
* पुरुषांचे बंड (नाटक)
* मंदोदरी (नाटक)
* राजकुंवर (नाटक)
* वरपरीक्षा (नाटक)
* समाजचित्रे भाग १ व २ (वैचारिक लेखांचा संग्रह) 
* संसार सोपान (वैचारिक)
* सावित्री (नाटक)
* स्त्रियांचा वर्ग (स्त्रियोनुं वर्ग या गुजराती पुस्तकाचे मराठी भाषांतर)
* हीच मुलीची आई (नाटक)

## सन्मान
मराठीतील पहिल्या नाटककार गिरिजाबाईंना, त्यांच्या साहित्यसेवेबद्दल इ.स. १९२८मध्ये मुंबईत भरलेल्या २३व्या मराठी नाट्य संमेलनाचे अध्यक्षपद भूषविण्याचा सन्मान मिळाला.

वर्ग:इ.स. १८८६ मधील जन्म
वर्ग:इ.स. १९८० मधील मृत्यू
वर्ग:अखिल भारतीय मराठी नाट्य संमेलने
वर्ग:मराठी लेखिका
वर्ग:मराठी नाटककार
वर्ग:स्त्री चरित्रलेख
इंटरस्टेट हायवे सिस्टम

**ड्वाइट डी. आयझेनहोवर राष्ट्रीय सुरक्षा आणि आंतरराज्य हमरस्ता प्रणाली** किंवा **इंटरस्टेट हायवे सिस्टम** हे अमेरिकेतील नियंत्रित-प्रवेश महामार्गांचे जाळे आहे. याला *इंटरस्टेट फ्रीवे सिस्टम*, *इंटरस्टेट सिस्टम* किंवा नुसतेच *इंटरस्टेट* या नावांनेही ओळखले जाते. १९५६ साली राष्ट्राध्यक्ष ड्वाइट डी. आयझेनहॉवरने इंटरस्टेट मार्गांची संकल्पना मांडली. जर्मनीच्या ऑटोबानवरून त्याला ही कल्पना सुचली असे मानले जाते.
 
एकूण ४६,८३७ मैल (७५,३७६ किमी) पसरलेले हे जाळे अमेरिकेची संयुक्त संस्थाने देशातील सर्व महत्त्वाच्या शहरांना चौपदरी किंवा अधिक रुंदीच्या द्रुतगतीमार्गांनी जोडते. प्रत्येक इंटरस्टेट महामार्ग एका ठराविक क्रमांकाने ओळखला जातो. उत्तर-दक्षिण महामार्गांना विषम तर पूर्व-पश्चिम महामार्गांना सम क्रमांक देउन या रस्त्त्यांचे वर्गीकरण करण्यात आलेले आहे. बोस्टन ते सिऍटल दरम्यान ३०९९ मैल धावणारा इंटरस्टेट ९० हा सर्वात लांब इंटरस्टेट महामार्ग आहे.

## हे सुद्धा पहा
* आंतरराज्यीय महामार्ग प्रणाली

वर्ग:नियंत्रित-प्रवेश महामार्ग
वर्ग:आंतरराज्य महामार्ग प्रणाली
वर्ग:अमेरिकेमधील वाहतूक
*
सायमन फ्राय

**सायमन डग्लस फ्राय** (२९ जुलै, इ.स. १९६६:ॲडलेड, ऑस्ट्रेलिया - ) हे ऑस्ट्रेलियन क्रिकेट पंच आहेत.

वर्ग:क्रिकेट पंच
वर्ग:इ.स. १९६६ मधील जन्म
करन शर्मा

**करन शर्मा** (जन्म: २ नोव्हेंबर, १९९६) हा एक भारतीय क्रिकेट खेळाडू आहे. त्याने २० सप्टेंबर २०१८ रोजी २०१८-१९ विजय हजारे चषक स्पर्धेमध्ये रेल्वेकडून लिस्ट अ मध्ये पदार्पण केले.
क्रिस गॅफने

**क्रिस्टोफर ब्लेर गॅफने** (३० नोव्हेंबर, इ.स. १९७५:ड्युनेडिन, न्यू झीलँड - ) हे न्यू झीलँडचे क्रिकेट पंच आहेत.

वर्ग:क्रिकेट पंच
वर्ग:इ.स. १९७५ मधील जन्म
नियंत्रित-प्रवेश महामार्ग

[250 px|इवलेसे|[ग्रेटर नोएडा-आग्रा यमुना द्रुतगतीमार्ग हा सध्याच्या घडीला भारतातील सर्वाधिक लांबीचा नियंत्रित-प्रवेश महामार्ग आहे.]]
**नियंत्रित-प्रवेश महामार्ग** किंवा **द्रुतगती मार्ग** (controlled-access highway) हा द्रुतगती वाहतूकीसाठी वापरण्यात येत असलेला महामार्गाचा एक प्रकार आहे. ह्या प्रकारच्या महामार्गावरील सर्व प्रवेश व निकास नियंत्रित केलेले असतात. **एक्सप्रेसवे**, **मोटरवे**, **फ्रीवे** इत्यादी इंग्लिश शब्द नियंत्रित-प्रवेश महामार्गाचा उल्लेख करण्यासाठीच वापरले जातात. , , किवा  हे शब्द इतर भाषांमध्ये वापरात आहेत.

नियंत्रित-प्रवेश महामार्गावर वाहतूकीला येणारे सर्व अडथळे दूर केलेले असतात. येथे कोणत्याही प्रकारचे काटरस्ते, चौक, वाहतूक नियंत्रक सिग्नल नसून वाहनांना मुक्तपणे वेगाने प्रवास करण्याची मुभा असते. आडव्या जाणाऱ्या सर्व रस्त्यांसाठी पूल किंवा बोगदे बांधलेले असतात. ह्या महामार्गावर केवळ ठराविक स्थानांवरूनच वाहनांना प्रवेश मिळतो व ठराविक स्थानांमध्येच महामार्ग सोडता येतो.

जगातील पहिला नियंत्रित-प्रवेश महामार्ग इटलीमध्ये १९२५ साली मिलान येथे बांधला गेला. जर्मनीमध्ये ३० किमी लांबीचा पहिला ऑटोबान क्योल्न व बॉनदरम्यान १९३२ साली खुला करण्यात आला. त्यानंतर नाझी राजवटीने दुसऱ्या महायुद्धाच्या आधी झपाट्याने जर्मनीभर ऑटोबानचे जाळे निर्माण केले. २००२ साली उघडण्यात आलेला मुंबई–पुणे द्रुतगतीमार्ग हा भारतामधील सर्वात पहिला नियंत्रित-प्रवेश महामार्ग होता. सध्या अहमदाबाद-वडोदरा दरम्यानचा राष्ट्रीय द्रुतगतीमार्ग १, दिल्ली-गुरगांव द्रुतगतीमार्ग, मुंबईमधील पूर्व मुक्त मार्ग इत्यादी अनेक नियंत्रित-प्रवेश महामार्ग भारतात कार्यरत आहेत.

अमेरिका देशामध्ये १९५६ साली राष्ट्राध्यक्ष ड्वाइट डी. आयझेनहॉवरने इंटरस्टेट हायवे सिस्टम सुरू केली. जगातील बहुतेक सर्व प्रमुख देशांमध्ये नियंत्रित-प्रवेश महामार्ग प्रणाल्या अस्तित्वात आहेत.

## हे सुद्धा पहा
*भारतामधील द्रुतगतीमार्ग


वर्ग:रस्ते
तोकुगावा शोगुन

**तोकुगावा शोगुन** हा शेवटच्या जपानी साम्राटाचा पंतप्रधान होता. त्याने केलेल्या **कानागावा करारामुळे** जपानी साम्राज्याच्या ऱ्हासाला सुरुवात झाली.

वर्ग:जपानी व्यक्ती
ग्रेटर नोएडा

**ग्रेटर नोएडा** हे भारत देशाच्या उत्तर प्रदेश राज्यातील एक शहर आहे. दिल्लीच्या ४८ किमी आग्नेयेस यमुना नदीच्या काठावर वसवले गेलेले ग्रेटर नोएडा भारताच्या राष्ट्रीय राजधानी क्षेत्राचा भाग आहे. नोएडाच्या दक्षिणेस स्थित असलेले ग्रेटर नोएडा भारतातील सर्वात झपाट्याने वाढणाऱ्या शहरांपैकी एक आहे. ग्रेटर नोएडा नोएडासोबत नोएडा−ग्रेटर नोएडा द्रुतगतीमार्ग व नोएडा मेट्रोद्वारे तर आग्रासोबत यमुना द्रुतगतीमार्गाद्वारे जोडले गेले आहे. भारतीय ग्रांप्री ह्या फॉर्म्युला वन शर्यतीसाठी वापरण्यात येणारे बुद्ध आंतरराष्ट्रीय सर्किट ग्रेटर नोएड येथेच आहे.

## हे सुद्धा पहा 
* नोएडा

## बाह्य दुवे 
* अधिकृत संकेतस्थळ 

वर्ग:गौतम बुद्ध नगर जिल्हा
वर्ग:उत्तर प्रदेशमधील शहरे
वर्ग:राष्ट्रीय राजधानी क्षेत्र
गौतम बुद्ध नगर लोकसभा मतदारसंघ

**गौतम बुद्ध नगर** हा भारताच्या उत्तर प्रदेश राज्यातील ८० पैकी एक लोकसभा मतदारसंघ आहे. हा मतदारसंघ २००८ साली अस्तित्वात आला व त्यामध्ये गौतम बुद्ध नगर जिल्यामधील ५ विधानसभा मतदारसंघ आहेत.

## खासदार
## बाह्य दुवे
*विस्तृत माहिती 

लो
वर्ग:उत्तर प्रदेशमधील लोकसभा मतदारसंघ
वर्ग:लोकसभा मतदारसंघ
ना.रा. बामणगांवकर

**नारायण रामलिंग बामणगांवकर** (इ.स. १८८१:पिसळ, वर्धा जिल्हा, महाराष्ट्र - ८ जुलै, इ.स. १९६१) हे एक मराठी लेखक, संपादक, नाट्यपत्रकार, प्रभावी वक्ते आणि नाटककार होते. केसरी, महाराष्ट्र आणि संदेश या वृत्तपत्रांतून त्याचे लेख प्रसिद्ध होत होते. साप्ताहिक उदय, साप्ताहिक तरुण हिंदू आणि राष्ट्रमत या वर्तमानपत्रांचे ते कधीना कधी मालक-संपादक होते.

बामणगांवकर हे भारताच्या स्वातंत्र्यासाठी झगडणारे एक झुंजार पत्रकार होते. त्या काळात ब्रिटिश सत्तेविरुद्ध त्यांनी पुकारलेला वैचारिक संघर्ष हा वैदर्भीय जनतेत असंतोष जागविण्यास कारणीभूत झाला होता. सामान्य लोकांमध्ये जागृती करण्यासाठी नाटकासारखे दुसरे प्रभावी माध्यम नाही हे लक्षात आल्यावर बामणगांवकरांनी नाट्यलेखन करायला सुरुवात केली. त्यांच्या आत्मतेज आणि धनुर्भंग या दोन नाटकांतले विषय सकृत्‌दर्शनी पौराणिक असले तरी या मिषाने बामणगांवकरांना लोकांपुढे सद्यस्थिती समजावून सागण्याचा उद्देश होता. परकीय सत्तेविरुद्ध नाराजी निर्माण करण्याचे काम या दोनही नाटकांनी केले.

## पत्रकारिता
तरुण हिंदू या साप्ताहिकाद्वारे बामणगांवकरांनी आपली पत्रकारिता सुरू केली. या साप्ताहिकांतील लेखांतून ते लोकांना देशप्रेमाचे धडे देता देता इंग्रज सरकारच्या जुलमी सत्तेवर ताशेरे ओढत असत. या लेखांबद्दल सरकारने त्यांच्यावर भरलेल्या खटल्यांमध्ये बामणगांवकरांना इ.स. १९०७ आणि इ.स. १९०९ साली दंडाची शिक्षा झाली होती.  या शिक्षांमुळे आणि अन्य काही कारणांमुळे त्यांना ’साप्ताहिक तरुण हिंदू’ बंद करावे लागले. साप्ताहिक बंद झाल्यावर बामणगांवकर व्याख्यानांद्वारे आपली मते लोकांपुढे मांडू लागले. त्यांतून इ.स. १९२३ व इ.स. १९३० साली केलेल्या सविनय कायदेभंगामुळे त्यांना तुरुंगवासही भोगावा लागला.

पुढे अमरावतीला आल्यावर बामणगांवकरांनी इ.स. १९३२ साली उदय नावाचा छापखाना काढला. या छापखान्यातून पुरेसा पैसा जमा झाल्यावर त्यांनी छापखान्यातच आपल्या मालकीच्या ’उदय’ नावाच्या साप्ताहिकाची छपाई सुरू केली. त्यातून इ.स. १९३६ मध्ये ’उदय’चा पहिला अंक निघाला.

## बामणगांवकर यांनी लिहिलेली नाटके
* संगीत आत्मतेज
* संगीत धनुर्भंग
* नामदार ए.एस.एस. (नाटिका)
* शिपाई (नाटिका)

## सन्मान
नाट्यपत्रकारितेतील त्यांच्या कामाचा गौरव म्हणून ना.रा. बामणगांवकर यांना मुंबईत इ.स. १९३३ साली भरलेल्या २६व्या मराठी नाट्यसंमेलनाच्या अध्यक्षपदाचा मान देण्यात आला.

वर्ग:मराठी लेखक
वर्ग:मराठी नाटककार
वर्ग:इ.स. १८८१ मधील जन्म
वर्ग:इ.स. १९६१ मधील मृत्यू
शं.प. जोशी

**शंकर परशराम जोशी** (इ.स. १८८० - १६ फेब्रुवारी, इ.स. १९४९)  हे एक मराठी नाटककार होते. 

शं.प. जोशींनी सामाजिक विषयांवरील विनोदी नाटके लिहिली. एखादा ज्वलंत सामाजिक विषय घेऊन त्यावर विनोदी पद्धतीने शरसंधान करणे हा त्यांच्या नाटकांचा गाभा होता. 

## शं.प. जोशी यांनी लिहिलेली नाटके
* खडाष्टक (१९२७)
* संगीत तो आणि ती (१९३९)
* मायेचा पूत (१९२१) 
* विचित्रलीला (१९१६)

## नाटकांची कथानके
’खडाष्टक’मध्ये लहानसहान गोष्टींवरून तात्त्विक आणि शाब्दिक भांडण करणाऱ्यांचा खरपूस समाचार घेतला आहे. या नाटकाचे असंख्य प्रयोग झाले आणि आजही होतात. गद्य ’खडाष्टक’चा पहिला प्रयोग १६ एप्रिल १९२७ रोजी झाला. ‘महाराष्ट्र नाटक मंडळी’ने बसवलेले हे नाटक केशवराव दाते यांनी दिग्दर्शित केले होते. पुढे हे नाटक ‘संगीत खडाष्टक’ झाले, तेव्हा ते ‘राजाराम संगीत मंडळी’ सादर करू लागली. 
’तो आणि ती’मध्ये जोशींनी प्रेमभावनेची भली-बुरी रूपे दाखविली आहेत.
’मायेचा पूत’ या नाटकात जोशींनी अनिष्ट व अनैसर्गिक पद्धतीने दत्तक घेण्याच्या रूढीवर हल्ला चढवला आहे. 
’विचित्रलीला’त इष्ट सुधारणा कोणत्या आणि अनिष्ट कोणत्या हे विनोदी पद्धतीने व अतिशय मार्मिक स्वरूपात माडले आहे.

शं.प. जोशींच सर्वच नाटके रंगभूमीवर खूप गाजली. त्यांच्या नाटकांत स्वभावनिष्ट आणि प्रसंगनिष्ट विनोदाची जागोजाग कारंजी आहेत. त्यांचे विनोद मूळ उद्देशाला हानी पोहोचवत नाहीत. या नाटकांमधील स्वभावरेखाटनही सुरेख झाले आहे. ’खडाष्टक’मधील कर्कशराव, रंगोपंत रागिणी, वारुबाई, वारोपंत; ’मायेचा पूत’मधील इंदुमती, प्रभाकर, भैय्यासाहेब आणि सरस्वती; तसेच विचित्रलीलामधील चतुरराव, रंगराव आणि सुधा ही पात्रे अविस्मरणीय झाली आहेत.

## गौरव
शंकरराव जोशांची नाटके चारच असली तरी त्यांना मिळालेल्या यशामुळे त्यांना रसिक प्रेक्षकांचे अपार प्रेम मिळाले.  नाट्यक्षेत्रात काम करणाऱ्या व्यक्तीसाठी अतिशय महत्त्वाचे आणि प्रतिष्ठेचे नाट्य संमेलनाध्यक्षपद त्यांना बहाल करण्यात आले. इ.स. १९३६मध्ये पुणे येथे भरलेल्या २८व्या मराठी नाट्य संमेलनाचे ते अध्यक्ष होते.

वर्ग:इ.स. १८८० मधील जन्म
वर्ग:इ.स. १९४९ मधील मृत्यू
वर्ग: मराठी नाटककार
वर्ग:अखिल भारतीय मराठी नाट्य संमेलनांचे अध्यक्ष
ना.वि. कुलकर्णी

नारायण विनायक कुलकर्णी (जन्म : २७ जुलै, इ.स. १८९२;  - १८ जानेवारी इ.स. १९४८) हे एक मराठी नाटककार होते. त्यांनी नट आणि नाट्यलेखक या दोनही भूमिकाद्वारे रंगभूमीवर काम केले. आपल्या एकूण कार्यासाठी त्यांनी शब्दांना प्राधान्य दिले. आपले मनातले विचार प्रेक्षकांपर्यंत पोहोचविण्याचे शब्द हे आदर्श माध्यम आहे यावर त्यांचा विश्वास होता.

घरची गरिबी असल्याने ना.वि. कुलकर्णींचे शिक्षण मोठ्या कष्टांनेच झाले. मंगल भुवन व सं.नवीन कल्पना ही नाटके लिहिल्यानंतर संत कान्होपात्रा लिहिले, ते त्यातील भजन व अभंगामुळे खूपच लोकप्रिय ठरले.  त्यांनी नाटकांबरोबरच कथा, कादंबरी लेखनही केले. कुलकर्णी हे ’महाराष्ट्र कुटुंब माले’चे संपादक होते.  अयोध्येचा राजा या पहिल्या मराठी बोलपटाचे संवाद लेखन ना.वि. कुलकर्ण्यांचे होते.

## ना.वि. कुलकर्णी यांनी लिहिलेली नाटके
* उदयकाल
* सं. संत कान्होपात्रा
* डाव जिंकला
* सं. नवीन कल्पना
* पार्थ प्रतिज्ञा
* मंगल भुवन
* माईसाहेब
* क्षमेची क्षमा

## ना.वि. कुलकर्णी यांची अन्य पुस्तके
* कष्टी वडील 
* कसे दिवस जातील
* कौटुंबिक गोष्टी
* ग्रहणापूर्वी सुटका
* तिकडची शोभा 
* निर्माल्य
* न्याय?
* पैसा
* महाराष्ट्र कुटुंब माला (संपादित)
* माझ्या गोष्टी
* माणिक
* मातृसेवा 
* शिपाई 

## संमेलनाध्यक्षपद
ना.वि. कुलकर्णी यांच्या रंगभूमीवरील केलेल्या कार्याचा गौरव म्हणून त्यांना सांगली येथे इ.स. १९४३मध्ये झालेल्या ३३व्या मराठी नाट्यसंमेलनाचे अध्यक्ष म्हणून निवडले गेले.

वर्ग:इ.स. १८९२ मधील जन्म
वर्ग: इ.स. १९४८ मधील मृत्यू
वर्ग: मराठी नाटककार
वर्ग: अखिल भारतीय मराठी नाट्य संमेलने
हापुड जिल्हा

**हापुड** (जुने नाव: पंचशीलनगर जिल्हा) हा भारताच्या उत्तर प्रदेश राज्यामधील एक जिल्हा आहे. गाझियाबाद जिल्ह्यापासून वेगळा करून ह्या जिल्ह्याची निर्मिती २०११ साली मुख्यमंत्री मायावतीने केली. २०१२ साली जिल्ह्याचे नाव पंचशीलनगर वरून बदलून हापुड असे ठेवले गेले. हा जिल्हा दिल्लीच्या ६० किमी पूर्वेस स्थित आहे व तो भारताच्या राष्ट्रीय राजधानी क्षेत्राचा भाग आहे.

## बाह्य दुवे
*अधिकृत संकेतस्थळ

वर्ग:उत्तर प्रदेशमधील जिल्हे
वर्ग:हापुड जिल्हा
कासगंज जिल्हा

**कासगंज** (जुने नाव: कांशीरामनगर जिल्हा) हा भारताच्या उत्तर प्रदेश राज्यामधील एक जिल्हा आहे. एटा जिल्ह्यापासून वेगळा करून ह्या जिल्ह्याची निर्मिती २००८ साली मुख्यमंत्री मायावतीने केली व त्याला बहुजन समाज पक्षाचे वरिष्ठ नेते कांशीराम ह्यांचे नाव दिले. २०१२ साली जिल्ह्याचे नाव कांशीरामनगर वरून बदलून कासगंज असे ठेवले गेले. 

## बाह्य दुवे
*अधिकृत संकेतस्थळ

वर्ग:उत्तर प्रदेशमधील जिल्हे
वर्ग:कासगंज जिल्हा
माधवराव जोशी

**महादेव नारायण** ऊर्फ माधवराव जोशी (७ जानेवारी, इ.स. १८८५ - १६ ऑक्टोबर, इ.स. १९४८) हे एक मराठी नाटककार होते. त्यांचे दहावीपर्यंतचे शिक्षण वऱ्हाडात झाले. इ.स. १९११ साली पुण्यातआल्यावर माधवरावांनी काही वर्षे डिफेन्स अकाउंट्समध्ये नोकरी केली. रंगभूमीच्या आकर्षणामुळे त्यांनी नोकरी सोडून दिली आणि ते नाट्यलेखनाकडे वळले. 

## अयशस्वी नाटके
पौराणिक नाटकांसाठी माधवरावांनी जुन्या पंडित कवींची कविता आणि तत्कालीन पौराणिक नाटके यांचा कसून अभ्यास केला. असे असले तरी, माधवराव जोशांची ’कर्णार्जुन’ आणि ’कृष्णविजय’ ही नाटके रंगभूमीवर अजिबात यशस्वी झाली नाहीत. 

## विनोदी नाटके
पौराणिक नाटकांनी अपयश दिल्यानंतर माधवराव जोशी विनोदी नाटकांच्या लेखनाकडे वळले. सन १९१४मध्यी त्यांचे रंगमंचावर आलेले ’सं. विनोद’ हे नाटक, उतावळ्या सुधारकांची थट्टा करणारे कथानक, त्यातील भरपूर विनोदी प्रसंग, वैचित्र्याने नटलेले चटकदार संवाद आणि खाडिलकरांच्या पदांची विडंबने यांमुळे खूप गाजले. ’माता दिसली स्वगृही रखडत’ ’या नवनवल मधु लाडवा’ ’गजकर्ण खाजविता मजा आला’ इत्यादी विडंबनांनी प्रेक्षक खूष होत असे.

## म्युनिसिपालिटी
’म्युनिसिपालिटी’ या नाटकाने जोशींना सर्वाधिक ख्याती मिळाली. म्युनिपालिटीत निवडून गेलेले सदस्य कसा गैरकारभार करतात याचे विडंबनचित्र या नाटकात आहे.  

बोलीभाषेचा मुक्त वापर करणारे संवाद, प्रासादिक पद्यरचना, नाटकातील प्रमुख हास्यरस आणि उपहासाचा वापर यामुळे माधवराव जोशी यांची नाटके समाजातील सर्व थरांतील लोकांना आवडली. जोशांच्या काही नाटकामधून त्यांनी एका नव्या प्रकारच्या एकांक-प्रवेशी तंत्राचाही उपयोग केला होता.

## माधवराव जोशी यांनी लिहिलेली नाटके
* सं. आनंद (१९२३)
* उधार-उसनवार (१९४६)
* करमणूक
* कर्णार्जुन (१९१०)
* सं. कृष्णविजय (१९११)
* सं. कृष्णार्जुन
* गिरणीवाला अथवा मालक मजूर (१९२९)
* सं. नामधारी राजे
* सं. पद्मिनी विलास
* पुनर्जन्म ऊर्फ सावित्री (१९३१)
* पैसाच पैसा (१९३५)
* सं. प्रेमगुंफा
* प्रेमसागर
* सं. प्रेमळ लफंगे
* प्रोफेसर शहाणे (१९३६)
* मनोरंजन (राधाकृष्णाच्या कथाप्रसंगावरील पौराणिक नाटक, १९१६)
* मोरांचा नाच (१९३८)
* वऱ्हाडचा पाटील (१९२८)
* सं. वशीकरण (१९३२)
* सं. विनोद (प्रहसनवजा नाटक, १९१४)
* सं. विश्ववैचित्र्य (१९३२)
* सं. सत्त्वसाफल्य
* स्थानिक स्वराज्य अथवा संगीत म्युनिपालिटी (१९२५)
* सं. हास्यतरंग (१९२१)

## विशेष
नाटककार म्हणून माधवरावांची कारकीर्द सुमारे २७ वर्षांची होती.  या कालावधीत त्यांनी २४ नाटके लिहिली. त्यांच्या बहुतेक नाटकांचे प्रयोग रंगभूमीवर किमान ३० वर्षे होत राहिले; म्य़ुनिसिपालिटी’चे तर अजूनही होतात.

माधवराव जोशी हे सन १९४४ साली जळगाव येथे झालेल्या ३७व्या मराठी नाट्यसंमेलनाचे अध्यक्ष होते.

वर्ग:अखिल भारतीय मराठी नाट्य संमेलने
वर्ग:इ.स. १८८५ मधील जन्म
वर्ग:मराठी नाटककार
वर्ग:इ.स. १९४८ मधील मृत्यू
यमुना द्रुतगतीमार्ग

**यमुना द्रुतगतीमार्ग** (Yamuna Expressway) हा उत्तर प्रदेश राज्यामधील एक द्रुतगती मार्ग आहे. राष्ट्रीय राजधानी क्षेत्रातील ग्रेटर नोएडा ते प्रसिद्ध पर्यटनस्थळ आग्रा दरम्यान धावणाऱ्या ह्या १६५ किमी लांबीच्या महामार्गामुळे दिल्ली-आग्रा शहरांदरम्यान जलद प्रवास शक्य झाला आहे.

डिसेंबर २००७ साली मायावतीच्या कार्यकाळात यमुना द्रुतगतीमार्गाचे बांधकाम सुरू झाले व ९ ऑगस्ट २०१२ रोजी अखिलेश यादवने त्याचे उद्घाटन केले. 

## बाह्य दुवे
*माहिती

वर्ग:भारतातील द्रुतगतीमार्ग
वर्ग:उत्तर प्रदेशमधील वाहतूक
संभल जिल्हा

**संभल** (जुने नाव: भीमनगर जिल्हा) हा भारताच्या उत्तर प्रदेश राज्यामधील एक जिल्हा आहे. मुझफ्फरनगर जिल्ह्यापासून वेगळा करून ह्या जिल्ह्याची निर्मिती २०११ साली मुख्यमंत्री मायावतीने केली. २०१२ साली जिल्ह्याचे नाव भीमनगर वरून बदलून संभल असे ठेवले गेले. 

## बाह्य दुवे
*अधिकृत संकेतस्थळ

वर्ग:उत्तर प्रदेशमधील जिल्हे

वर्ग:इ.स. २०११ मधील निर्मिती
प्रतापगढ जिल्हा (निःसंदिग्धीकरण)

* प्रतापगढ जिल्हा: उत्तर प्रदेशचा एक जिल्हा
* प्रतापगढ जिल्हा, राजस्थान: राजस्थानचा एक जिल्हा

वर्ग:निःसंदिग्धीकरण पाने
एसिनो लारियो

**एसिनो लारियो** हे इटलीच्या लोंबार्दिया प्रांतातील एक छोटे गाव आहे. २००४ च्या अखेरीस येथील लोकसंख्या ७७२ होती. हे शहर मिलानपासून ६० किमी उत्तरेस आणि लेक कोमोच्या पश्चिमेस ४ किमी अंतरावर वसलेले आहे.

२०१६ चे विकिमेनिया संमेलन येथे आयोजित होईल.

## संदर्भ आणि नोंदी 
वर्ग:इटलीमधील शहरे
२०१६
पार्श्वनाथ आळतेकर

**पार्श्वनाथ अनंत आळतेकर** (१४ सप्टेंबर, इ.स. १८९८ - २२ नोव्हेंबर, इ.स. १९५९) हे मराठी नाट्य-चित्र अभिनेते, दिग्दर्शक, निर्माते, नाट्यसंस्था स्थापक आणि चालक होते. 

आळतेकरांचे बालपण आणि मॅट्रिकपर्यंतचे शिक्षण कोल्हापुरात झाले. त्यांचे काका त्यांना कोल्हापुरात होणाऱ्या प्रत्येक नाटकाला घेऊन जात, त्यामुळे पार्श्वनाथानांही नाटकाचे वेड लागले, आणि ते त्यांनी आयुष्यभर जपून ठेवले. कॉलेजात असताना ’हाच मुलाचा बाप’ या नाटकातील नायकाच्या भूमिकेसह आळतेकरांनी गडकऱ्यांच्या एकच प्याला, पुण्यप्रभाव, प्रेमसंन्यास या नाटकांचे दिग्दर्शनही केले.

पुढे कायद्याच्या शिक्षणाच्या निमित्ताने मुंबईत आल्यावर पार्ष्वनाथ आळतेकरांना चरितार्थासाठी ’मॅजेस्टिक फिल्म कंपनी’त नोकरी सुरू केली. तिथेच त्यांनी पृथ्वीवल्लभ आदी सिनेमांतून भूमिका केल्या.  वासवदत्ता आदी हिंदी-मराठी चित्रपटांच्या दिग्दर्शनांखेरीज एका कानडी आणि दोन तामिळ चित्रपटांचेही दिग्दर्शन केले.

उडती पाखरे आदी नाटके नव्या तंत्राने रंगभूमीवर आणून रंगभूमीला प्रशिक्षित दिशा देण्याचा प्रयत्‍न पार्श्वनाथ आळतेकरांनी केला. स्वातंत्र्यप्राप्तीनंतर रंगभूमीला राजाश्रय मिळा्वा म्हणून त्यांनी खूप प्रयत्‍न केले.  रंगभूमीचा वनवास संपला पाहिजे आणि नाट्यकलेचा जीवनासाठी उपयोग झाला पाहिजे, असे ते सतत म्हणत, आणि त्या दृष्टीने त्यांनी आयुष्यभर प्रयत्‍न केले.

## संस्था स्थापना
नाट्यकलेचे पद्धतशीर आणि शास्त्रशुद्ध शिक्षण देऊन नट, नटी आणि दिग्दर्शक तयार होणे रंगभूमीच्या विकासाठी आवश्यक असल्याचे जाणून पार्ष्वनाथ आळतेकरांनी पुण्यात १९३८ साली ’नॅशनल थिएटर ॲकॅडमी’ स्थापन केली. एका वर्षाने ही संस्था बंद पडल्यावर त्यांनी मुंबईत तशीच दुसरी संस्था स्थापली.  याच काळात आळतेकर स्व्तःला ’रेजिसोर’ म्हणू लागले. ’रेजिसोर’ म्हणजे नाट्य दिग्दर्शन, नाट्य निर्मिती, नाट्य शिक्षण यांसारखी विविध नाट्यविषयक कामे करणारा माणूस.

## पार्श्वनाथ आळतेकरांचा अभिनय असलेली नाटके (कंसात पात्राचे नाव)
* अपूर्व बंगाल
* आंधळ्याची शाळा (मंत्री अण्णासाहेब)
* उडती पाखरे
* कांचनगडची मोहना (खलनायक पिलाजीराव)
* खरा ब्राह्मण (विठू महार)
* तक्षशिला (अरुणदेव)
* पतंगाची दोरी
* बेबी (दामले)
* भाऊबंदकी (रामशास्त्री)
* माझ्या कलेसाठी
* रंभा
* राजसंन्यास (संभाजी)
* लपंडाव (बाबासाहेब)
* लिलाव
* सदा बंदिवान
* सारस्वत
* हाच मुलाचा बाप (डॉ. गुलाब)

## दिग्दर्शित केलेली नाटके
* खरा ब्राह्मण
* पतंगाची दोरी
* पांचाली
* बेबी
* स्वस्तिक बॅन्ड

## निर्मिती असलेली नाटके
* उडती पाखरे
* माझ्या कलेसाठी सदा बंदिवान
* सारस्वत

## स्थापन केलेल्या संस्था
* नॅशनल कला अकादमी==
* सर्वोदय कला मंदिर

## भूमिका केलेले चित्रपट
* चंद्रराव मोरे
* न्याय
* पृथ्वीवल्लभ
* प्रभावती
* महाराची पोर
* मुळराज सोळंखी
* वंदे मातरम्‌
* सौराष्ट्र वीर

## दिग्दर्शित केलेल चित्रपट
* गीता
* वासवदत्ता
* सुखाचा शोध
* सौंगडी

## सन्मान
पार्श्वनाथ आळतेकरांनी मराठी रंगभूमीसाठी केलेली चौफेर कामगिरी विचारात घेऊन त्यांना सोलापूर येथे १९५७ साली भरलेल्या ३९व्या मराठी नाट्यसंमेलनाचे अध्यक्ष करण्यात आले. 

वर्ग:इ.स. १८९८ मधील जन्म
वर्ग:इ.स. १९५९ मधील मृत्यू
वर्ग:मराठी नाट्यअभिनेते
वर्ग:मराठी नाट्यनिर्माते
वर्ग:मराठी नाट्यदिग्दर्शक
वर्ग:मराठी चित्रपट अभिनेते
वर्ग:अखिल भारतीय मराठी नाट्य संमेलने
वर्ग:मराठी भाषेमधील चित्रपट दिग्दर्शक
बोटाद जिल्हा

**बोटाद जिल्हा** हा गुजरातच्या ३३ जिल्ह्यांपैकी एक जिल्हा आहे. याचे मुख्य ठिकाण बोटाद येथे आहे. हा जिल्हा १५ ऑगस्ट २०१३ रोजी भावनगर व अमदावाद जिल्ह्यांमधील काही भाग वेगळे काढून निर्माण करण्यात आला.

## बाह्य दुवे
*अधिकृत संकेतस्थळ 


वर्ग:गुजरातमधील जिल्हे
देवभूमी द्वारका जिल्हा

[250 px|इवलेसे|[चार धामपैकी एक असलेले द्वारका येथील द्वारकाधीश मंदिर]]
[इवलेसे|[ओखा बंदर]]
**देवभूमी द्वारका जिल्हा** हा गुजरातच्या ३३ जिल्ह्यांपैकी एक जिल्हा आहे. हा जिल्हा १५ ऑगस्ट २०१३ रोजी जामनगर जिल्ह्यामधून वेगळा काढण्यात आला.

## बाह्य दुवे
*अधिकृत संकेतस्थळ 

*
वर्ग:गुजरातमधील जिल्हे
तापी जिल्हा

**तापी** हा गुजरातच्या ३३ जिल्ह्यांपैकी एक जिल्हा आहे. हा जिल्हा २००७ साली सुरत जिल्ह्यामधून वेगळा काढण्यात आला.

## बाह्य दुवे
*अधिकृत संकेतस्थळ 
*जिल्हा पंचायत


वर्ग:गुजरातमधील जिल्हे
अवधी भाषा

**अवधी** ही भारत देशामधील एक भाषा आहे. प्रामुख्याने हिंदीची एक बोलीभाषा असलेली अवधी भारताच्या उत्तर प्रदेश राज्यातील ऐतिहासिक अवध भूभागामध्ये बोलली जाते. जगातील सुमारे ३.८ कोटी लोकांद्वारे वापरली जात असलेली अवधी भाषिकांच्या संख्येनुसार जगातील २९व्या क्रमांकाची भाषा आहे.

## बाह्य दुवे
*एथ्नॅलॉगवरील माहिती

वर्ग:हिंद-आर्य भाषासमूह
वर्ग:भारतामधील भाषा
मंगोपार्क

**मंगोपार्क** (जन्म - १८ सप्टेंबर १७७१; मृत्यु - इ.स. १८०६) हा एक स्कॅाटीश प्रवासी होता. त्याने एकोणिसाव्या शतकात सहारा वाळवंटाच्या दक्षिणेस असलेल्या नायजर नदीचा संपूर्ण प्रवाह शोधून काढला. तसेच टिंबकटू या आफ्रिकन शहरास भेट देणारा तो पहिलाच युरोपियन होता.

वर्ग:इ.स. १७७१ मधील जन्म
वर्ग:इ.स. १८०६ मधील मृत्यू
वर्ग:स्कॉटिश व्यक्ती
जंगम

**जंगम** ही लिंगायतांच्या गुरूची जात आहे. या जातीची माणसे भगवी वस्त्रे अंगावर घेतात. जंगम नेहमीं एका ठिकाणाहून दुसऱ्या ठिकाणी फिरतात आणि मठाच्या खर्चाकरिता गृहस्थाश्रमी लिंगाइतांपासून आणि अन्य जनतेकडून पैसा गोळा करतात.

वर्ग: जाती
वर्ग:लिंगायत संप्रदाय
आत्माराम सावंत

**आत्माराम कृष्णाजी सावंत** (७ मार्च, इ.स. १९३३: हुमरस , आकेरिकुडाळ तालुका, सिंधुदुर्ग जिल्हा, महाराष्ट्र -  ) हे एक मराठीतले लेखक, नट, नाटककार, दिग्दर्शक, पत्रकार होते. ते कामगार रंगभूमीवरून व्यावसायिक नाटकांत आले.

बालपण कोकणात गेल्यामुळे आत्माराम सावंतांना लहानपणापासून कीर्तनाची व गणपतीत होणाऱ्या मेळ्यांची आवड होती. त्यांचेवडील सामान्य शेतकरी होते. त्यांनी आत्मारामला मॅट्रिकपर्यंत शिक्षण देऊन चाकरीसाठी मुंबईला धाडले. मुंबईत आल्यावर आत्माराम सावंत नव्यानेच सुरू झालेल्या कामगार नाट्यस्पर्धेत सहभागी होऊ लागले. इ.स. १९५३ ते इ.स. १९६० या काळात त्यांनी कामगार नाट्यस्पर्धांसाठी अनेक कौटुंबिक नाटकांचे लेखन, दिग्दर्शन आणि निर्मिती केली आणि काही पारितोषिकेही मिळवली.

## पत्रकारिता
१९६० ते १९७० या काळात सावंत दैनिक नवाकाळ आणि दैनिक मराठामध्ये पत्रकारिता करत होते. पत्रकार म्हणून काम करताना त्यांनी आपले अनुभवांवर बेतून शब्दबद्ध केलेली ’चौथा अंक’ आणि खुर्चीचा खेळ’ ही पुस्तके विशेष प्रसिद्ध आहेत. नवशक्ती, नवाकाळ, मराठा आणि मुंबई सकाळ या विविध वृत्तपत्रांत आत्माराम सावंत यांनी उपसंपादक, सहसंपादक मुख्य संपादक आदी विविध पदांवर काम केले आहे, आणि ते करताना बरेच स्फुट लेखन केले आहे.

१९७०मध्ये आत्माराम सावंत ते परत रंगभूमीकडे वळले. याच काळात त्यांना नाटककार म्हणून अपार लोकप्रियता मिळाली. 

## आत्माराम कृष्णाजी सावंत यांनी लिहिलेली नाटके
* आगपेटीतील राक्षस (नाट्यदर्पण पुरस्कारप्राप्त व्यावसायिक नाटक, १९७७)
* आई म्हणोनी कोणी (व्यावसायिक नाटक)
* जन्माची गाठ (कामगार नाट्यस्पर्धेसाठी लिहिलेले नाटक)
* ताठ मानेचा माणूस (व्यावसायिक?)
* तेथे पाहिजे जातीचे (कामगार नाट्यस्पर्धेसाठी लिहिलेले नाटक)
* दरोडा (व्यावसायिक नाटक)
* माझं कुंकू (कामगार नाट्यस्पर्धेसाठी लिहिलेले नाटक)
* मुजरा घ्या सरकार (व्यावसायिक नाटक)
* मुलगी (कामगार नाट्यस्पर्धेसाठी लिहिलेले नाटक)
* वरचा मजला रिकामा (व्यावसायिक नाटक)
* राजकारण गेलं चुलीत (व्यावसायिक नाटक)
* सत्तेवरचे शहाणे (नाट्यदर्पण पुरस्कारप्राप्त व्यावसायिक नाटक, १९८८)
* सासरेबुवा जरा जपून (व्यावसायिक नाटक)
* सूनबाई (कामगार नाट्यस्पर्धेसाठी लिहिलेले नाटक)

## आत्माराम सावंत यांचे अन्य लेखन
* चौथा अंक (अनुभवकथन)
* खुर्चीचे खेळ (अनुभवकथन)

## आत्माराम सावंत यांना मिळालेले पुरस्कार आणि सन्मान
* मराठी साहित्य परिषदेचा गोविंद बल्लाळ देवल पुरस्कार
* नाट्यलेखनाकरिता आचार्य अत्रे पुरस्कार (१९८८)
* नाट्यपरिषदेचा उत्तम नाट्यसमीक्षेसाठीचा वि.स. खांडेकर पुरस्कार (१९९०)
* ’आगपेटीतील राक्षस’ या नाटकाला नाट्यदर्पण पुरस्कार व महाराष्ट्र सरकारचा बालनाट्याचा पुरस्कार
* ’सत्तेवरचे शहाणे’ याही नाटकाला नाट्यदर्पणचा पुरस्कार
* ’चौथा अंक’ या पुस्तकाला महाराष्ट्र शासनाचा उत्तम विनोदी पुस्तकाचा श्री.कृ. कोल्हटकर पुरस्कार
* १९९४ साली मालवण येथे भरलेल्या ७४व्या मराठी नाट्यसंमेलनाच्या अध्यक्षपदाचा सन्मान.

वर्ग:इ.स. १९३३ मधील जन्म
वर्ग: मराठी लेखक
वर्ग: मराठी नाटककार
वर्ग:मराठी नाट्यअभिनेते
वर्ग:मराठी दिग्दर्शक
वर्ग: अखिल भारतीय मराठी नाट्य संमेलने
वर्ग:मराठी पत्रकार
वेलकम जिंदगी

***वेलकम जिंदगी*** (English : Welcome Zindagi) हा चित्रपट गडद कॉमेडी प्रकारात मोडणारा चित्रपट आहे. यात केंन्द्रस्थानी आहेत दोघं. `वेलकम जिंदगी' या सिनेमातून स्वप्नील जोशी आणि अभिनेत्री अमृता खानविलकर पहिल्यांदाच एकत्र येताहेत. एक मुलगी जिला जगण्यात स्वारस्यच उरलेलं नाही आणि एक मुलगा, जो तिच्या लेखी जीवनाचा अर्थ बनून जाईल.

वेलकम जिंदगी या सिनेमाची निर्मिती अजित साटम, संजय अहलुवालिया, बिभास छाया यांनी केली असून या सिनेमाचे दिग्दर्शन ऊमेश घाडगे यांनी केले आहे. मराठी रसिकांचा लाडका अभिनेता स्वप्नील जोशी या सिनेमाच्या माध्यमातून पहिल्यांदाच सुप्रसिद्ध अभिनेत्री अमृता खानविलकर हिच्यासोबत रुपेरी पडद्यावर दिसणार असून त्यांची ही धमाल जोडी रसिकांचे धमाकेदार मनोरंजन करण्यासाठी येत आहेत.

## पार्श्वभूमी
जगणे नकोसे वाटण्याचा प्रसंग अनेकांच्या बाबतीत आयुष्यात एकदातरी अनुभवाला येतो. त्यावर मात करणे आवश्यक आहे. आयुष्य हे खूप सुंदर आहे आणि प्रत्येक क्षण आनंदात घालवता आला पाहिजे असा संदेश देणारा 'वेलकम टू जिंदगी' हा चित्रपट आहे. यातील गाणी गुरू ठाकूरसह ओमकार मंगेश दत्ता, मंदार चोळकर यांनी लिहिली असून अमितराज, पंकज पडघम यांनी संगीतबद्ध केली आहेत. या चित्रपटात मोहन आगाशे, महेश मांजरेकर, प्रशांत दामले यांच्याही महत्त्वपूर्ण भूमिका आहेत. २६ जुनला हा चित्रपट प्रदर्शित होईल.

## उल्लेखनीय
मराठी चित्रपटात अनेक चांगले प्रयोग होत आहेत. देशा विदेशात मराठीचा झेंडा अभिमानाने फडकवणारे नवे दिग्दर्शक आणि तंत्रज्ञ या क्षेत्रात येत आहेत. असाच एक नवा विषय घेऊन उमेश घाडगे दिग्दर्शित 'वेलकम जिंदगी' या नव्या चित्रपटाचा ट्रेलर प्रदर्शित झाला आहे. गणेश मतकरी यांनी याचे लेखन केले असून स्वप्निल जोशी आणि अमृता खानविलकर हे प्रमुख भूमिकेत आहे.

## गाणी
* जगुनी घे जरा
* लाईफ का फंडा
* सुने सुने
* वेलकम जिंदगी

## कलाकार
* स्वप्नील जोशी
* अमृता खानविलकर
* मोहन आगाशे
* सतीश वसंत आळेकर
* प्रशांत दामले
* भारती आचरेकर
* राजेश्वरी सचदेव
* पुष्कर श्रोत्री
* मुरली शर्मा
* ऊर्मिला कानिटकर

## बाह्य दुवे
* 

सलीम खान यांच्या हस्ते ‘वेलकम जिंदगी’चे फर्स्ट लूक लॉन्च
स्वप्नील जोशीचा नवा सिनेमा 'वेलकम जिंदगी'
Watch Official Trailer Welcome Zindagi Marathi Movie 
Welcome Zindagi 2015 Full Detail 
Swwapnil turns rockstar for Amruta
Pankaj Padghan and Amitraj speak on making music for 'Welcome Zindagi'
Bhende a fine cinematographer: Swwapnil
Marathi > Hindi for Swwapnil
चाफेकर

चाफेकर हे एक मराठी आडनाव आहे. या आडनावाच्या लोकांचे मूळ गाव रत्‍नागिरी जिल्ह्यातल्या रत्‍नागिरी तालुक्यातील चाफे हे गाव आहे. चाफेकर बंधूंनी ब्रिटिश अधिकारी रॅन्डचा खून केल्यानंतर ते तीनही भाऊ पकडले गेले. त्यानंतर महाराष्ट्रातील तमाम चाफेकरांनी आपण ’त्या’ चाफेकरांचे कोणीही नाहे हे दर्शविण्यासाठी आपले आडनाव’चाफेकर’ नसून ’चापेकर’ आहे असे सांगायला सुरुवात केली.  प्रत्यक्षात ’चापे’ नावाचे गाव कोकणात नसल्याने ’चापेकर’ हे आडनावही कोकणस्थांत नाही. 

खालील दिलेल्या यादीतले काहीजण ’चाफेकर’ऐवजी ’चापेकर’ आडनाव लावत असले तरी या सर्वांचे खरे मूळ आडनाव ’चाफेकरच आहे.

या विकिपीडियावर चाफेकर नावाचे पुढे उल्लेखिलेले लेख आहेत :-
* क्रांतिकारक चाफेकर बंधू
* क्रांतिकारक दामोदर चाफेकर
* क्रांतिकारक बाळकृष्ण हरी चाफेकर
* क्रांतिकारक वासुदेव हरी चाफेकर
* नाट्य‍अभिनेते शंकर नीळकंठ चाफेकर
* प्राध्यापक श्री.नी. चाफेकर ऊर्फ नानासाहेब चाफेकर
* ’आमचा गाव बदलापूर’चे लेखक ना.गो. चाफेकर ऊर्फ नानासाहेब चाफेकर

वर्ग:निःसंदिग्धीकरण पाने
वर्ग:मराठी आडनावे
प्रतापगढ जिल्हा (राजस्थान)

**प्रतापगढ जिल्हा** हा भारताच्या राजस्थान राज्याचा ३३वा जिल्हा आहे. हा जिल्हा २००८ साली चित्तोडगढ, उदयपूर व बांसवाडा ह्या तीन जिल्ह्यांचे काही भाग वेगळे करून निर्माण करण्यात आला. ह्याचे प्रशासकीय केंद्र प्रतापगढ येथे आहे.

## बाह्य दुवे
*अधिकृत संकेतस्थळ


वर्ग:राजस्थानमधील जिल्हे
राजाराम शिंदे

**राजाराम शिंदे** (५ ऑक्टोबर, इ.स. १९३१ - ) हे मराठी पत्रकार, नाट्यलेखक, नाट्य‍अभिनेते, नाट्यनिर्माते, दिग्दर्शक, नेपथ्यकार, वक्ते आणि सामाजिक व राजकीय कार्यकर्ते होते. व्यावसायिक रंगभूमीवर राजाराम शिंदे यांनी साठ सत्तर नाटकांतून लहान मोठ्या भूमिका केल्या. ते एक कल्पक नाट्यनिर्माते आणि यशस्वी वितरक होते.  रंगकर्मींच्या आणि नाट्यसंस्थांच्या आर्थिक अडचणी सोडवण्यास ते सदैव तत्पर असत. महाराष्ट्राच्या बाहेर त्यांनी मराठी नाटकांचे सात हजाराच्याचर प्रयोग केले. ’मंदार’ नावाच्या साप्ताहिकाचे ते अनेक वर्षे संपादक होते.

निराधार विद्यार्थी संघटना, गरजू गिरणी कामगार संघटना, नाट्यमंदार नावाची नाट्यसंस्था वगैरे निर्माण करणारे राजाराम शिंदे हे राजाराम शिंदे कनिष्ठ महाविद्यालय नावाच्या शिक्षण संस्थेचे संस्थापक-संचालकआहेत. 

राजाराम शिंदे यांनी ’दोन कोटीचा माणूस’ या नावाचे आत्मचरित्रही लिहिले आहे.

## संस्था स्थापना
* राजाराम शिंदे यांनी ’नाट्यमंदार’ ही नाट्यसंस्था स्थापन केली. (४ एप्रिल १९६५)
* रंगभूमीशी संबंधित सर्व घटकांसाठी ’रंगभूमी सहकारी गृहनिर्माण संस्था व ’रंगदेवता सहकारी पतसंस्था निर्माण केल्या 
* चित्रमंदार ही चित्रपट निर्मिती संस्था (इ.स. २०१२)

## राजाराम शिंदे यांचे राजकीय आणि सामाजिक कार्य
* १९७८मध्ये राजाराम शिंदे हे चिपळूण मतदारसंघातून आमदार म्हणून निवडून गेले होते. आमदार असताना त्यांनी भारताच्या पंतप्रधान इंदिरा गांधी यांचा २०-कलमी कार्यक्रम, रत्‍नागिरी जिल्ह्यात यशस्वीपणे राबवला होता.
* चिपळूण तालुक्यासाठी त्यांनी मुंबईत ’ग्राम सुधारणा केंद्र’ ही संघटना स्थापन केली.
* नट, नाटककार, निर्माते, दिग्दर्शक, नेपथ्यकार, संगीत दिग्दर्शक, बालरंगभूमी कार्यकर्ते यांच्या संघटना बांधल्या. 
* राजाराम शिंदे हे महाराष्ट्र सरकारच्या रंगभूमी आणि चित्रपट परिनिरीक्षण मंडळावर अनेक वर्षे सदस्य होते.
* मराठी रंगभूमीबरोबरच देशातील सर्व भाषांच्या रंगभूमींच्या संशोधनासाठी त्यांनी पाच कोटी रुपयांचा ’यशवंतराव चव्हाण नाट्य संकुल आणि रंगभूमी संशोधन केंद्र’ हा प्रकल्प उभारला आहे.

## रामाराम शिंदे यांनी लिहिलेली पुस्तके
* कांचनगंगा (नाटक)
* दोन कोटीचा माणूस (आत्मचरित्र)

## राजाराम शिंदे यांनी रंगभूमीवर आणलेली विविध नाटककारांची नाटके
* अग्निदिव्य
* कधी घरी, कधी शेजारी
* घनश्याम नयनी आला
* चांदणे शिंपीत जा
* झोपा आता गुपचूप
* फुलाला सुगंध मातीचा
* भोवरा
* मंदारमाला
* मेघमल्हार
* वरचा मजला रिकामा 
* सागरा प्राण तळमळला
* सौजन्याची ऐशी तैशी
* ही श्रींची इच्छा

## सन्मान
* राजाराम शिंदे यांच्या विसाहून अधिक वर्षांच्या नाट्य‍अभिनयाच्या कारकिर्दीसाठी आणि रंगकर्मींसाठी केलेल्या संस्थाकीय कार्यासाठी, त्यांना सांगली येथे भरलेल्या ६९व्या अखिल भारतीय मराठी नाट्य संमेलनाचे अध्यक्षपद बहाल केले गेले. 
* रवींद्र पिंगे यांनी ’राजाराम शिंदे माणूस मोठा जिद्दीचा’ या नावाचे शिंद्यांचे चरित्र लिहिले आहे.

वर्ग:इ.स. १९३१ मधील जन्म
वर्ग:मराठी लेखक
वर्ग:मराठी नाटककार
वर्ग:मराठी नाट्यअभिनेते
वर्ग:मराठी दिग्दर्शक
वर्ग:मराठी निर्माते
वर्ग:मराठी पत्रकार
वर्ग:अखिल भारतीय मराठी नाट्य संमेलनांचे अध्यक्ष
फिजी हिंदी

**फिजी हिंदी** ही ओशनियाच्या फिजी देशामधील एक भाषा आहे. फिजीमध्ये स्थायिक झालेले बहुसंख्य भारतीय वंशाचे लोक फिजी हिंदी वापरतात. ही भाषा हिंदीपासून उगम पावली असून तिच्यावर अवधी व भोजपुरी भाषांचा प्रभाव आढळतो. तसेच फिजीयन व इंग्लिशमधील अनेक शब्द देखील फिजी हिंदी भाषेने स्वीकारले आहेत.

## बाह्य दुवे
* फिजी हिंदी शब्दकोश

वर्ग:हिंद-आर्य भाषासमूह
भा
अलीराजपूर जिल्हा

**अलीराजपूर जिल्हा** हा मध्य प्रदेशच्या ५३ जिल्ह्यांपैकी एक जिल्हा आहे. हा जिल्हा २००८ साली झाबुआ जिल्ह्यापसून वेगळा करण्यात आला. गुजरात व महाराष्ट्र राज्यांच्या सीमेजवळ स्थित असलेला हा जिल्हा पूर्णपणे ग्रामीण स्वरूपाचा असून येथील केवळ ९ टक्के रहिवासी शहरांमध्ये राहतात.

## संदर्भ आणि नोंदी 
## बाह्य दुवे
*अधिकृत संकेतस्थळ


वर्ग:मध्य प्रदेशमधील जिल्हे
फीनिक्स स्काय हार्बर आंतरराष्ट्रीय विमानतळ

[250 px|इवलेसे|येथून उड्डाण करणारे [एर कॅनडाचे एरबस ए३२१ विमान]]

**फीनिक्स स्काय हार्बर आंतरराष्ट्रीय विमानतळ** (Phoenix Sky Harbor International Airport)  अमेरिकेच्या फीनिक्स शहरातील मुख्य आंतरराष्ट्रीय विमानतळ आहे. ॲरिझोना राज्यामधील सर्वात मोठा असलेला हा विमानतळ प्रवाशांच्य संख्येच्या दृष्टीने अमेरिकेतील १०व्या क्रमांकाच्या वर्दळीचा विमानतळ आहे.

*गोल्डवॉटर एर नॅशनल गार्ड बेस* हा लश्करी विमानतळ या विमातळाच्या आत आहे.

## विमान कंपन्या आणि गंतव्यस्थाने
### प्रवासी
खालील विमान कंपन्या स्काय हार्बर विमानतळावर नियमित प्रवासी उड्डाणे चालवतात:

### मालवाहतूक
## सर्वाधिक वर्दळीची गंतव्यस्थाने 
## संदर्भ आणि नोंदी 
## बाह्य दुवे 
* अधिकृत संकेतस्थळ

वि
वर्ग:अमेरिकेतील आंतरराष्ट्रीय विमानतळ
ग्रीन्सबोरो (नॉर्थ कॅरोलिना)

**ग्रीन्सबोरो** हे अमेरिका देशाच्या नॉर्थ कॅरोलिना राज्यातील तिसऱ्या क्रमांकाचे मोठे शहर आहे (शार्लट व रॅलेखालोखाल). २०१० साली २.६९ लाख लोकसंख्या असणारे ग्रीन्सबोरो अमेरिकेमधील ६८व्या क्रमांकाचे मोठे शहर आहे.

## बाह्य दुवे 
* अधिकृत संकेतस्थळ 
* स्वागत कक्ष 
* 

## संदर्भ आणि नोंदी 
वर्ग:नॉर्थ कॅरोलिनामधील शहरे
वर्ग:ग्विलफोर्ड काउंटी
खान्देश अहिराणी कस्तुरी साहित्य संमेलन

अहिराणी साहित्य आणि सांस्कृतिक कलाक्रीडा मंचातर्फे पिंपरी (पुणे) येथे २१ मे २०१५ रोजी पहिले **खानदेश अहिराणी कस्तुरी साहित्य संमेलन** भरले होते.  प्रा. डॉ. फुला बागूल अध्यक्षस्थानी होते.  हे संमेलन राज्यस्तरीय आणि एकदिवसीय होते. संमेलनाचे उद्‌घाटन ॲडव्होकेट उज्ज्वल निकम यांचे हस्ते झाले.

पहा : साहित्य संमेलने
पहा : अहिराणी साहित्य संमेलन

वर्ग:मराठी साहित्य संमेलने
अशोक पाटोळे

**अशोक पाटोळे** ( गिरगाव (मुंबई), ५ जून, १९४८;  - मुंबई, १२ मे. २०१५) हे एक मराठी कथाकार आणि नाटककार होते.

पाटोळे यांचे शालेय शिक्षण गिरगावातील विल्सन हायस्कूल येथे झाले. त्यांनी लिहिलेली पहिली कथा 'नवाकाळ' या दैनिकात प्रकाशित झाली होती. पुढे 'श्री दीपलक्ष्मी', साप्ताहिक मार्मिक' आदी नियतकालिकांमधून त्यांनी लिहिलेल्या विनोदी कथा प्रकाशित झाल्या होत्या. पाटोळे ह्यांनी दूरचित्रवाहिन्यांवरील मालिकांचेही लेखन केले होते. लहानपणापासूनच लिखाणाची आवड असलेले पाटोळे यांनी पहिल्यांदा १९७१ मध्ये 'आयजीच्या जीवावर बायजी उदार' या एकांकिकेचे लेखन केले होते. यानंतर त्यांनी विनोदी व ह्रदयस्पर्शी अशा दोन्ही प्रकारच्या नाटकांचे लेखन करत नाट्यक्षेत्रात स्वतःची वेगळी ओळख निर्माण केली.

पाटोळे यांनी लिहिलेली २० नाटके व्यावसायिक रंगभूमीवर गाजली. 'झोपा आता गुपचूप' हे त्यांचे पहिले नाटक. 'मुंबई पोर्ट ट्र्स्ट'च्या 'एकटा जीव सदाशिव' या नाटकात त्यांनी विनोदी नायकाची भूमिका केली होती.

चित्रकला, वक्तृत्व, गीतगायन व अभिनय यांचीही पाटोळ्यांना आवड होती.

अनुपम खेर यांच्या ’कुछ भी हो सकता है’ या आत्मकथनात्मक नाटकाचे लेखन अशोक पाटोळे यांचे आहे.

अशोक पाटोळे यांची अनेक नाटके हिंदी-गुजरातीतही यशस्वी ठरली आहेत.

रूपेश पाटोळे हे त्यांच्या मुलाचे नाव.

अशोक पाटोळे यांच्या निधनानंतर त्यांच्या इच्छेनुसार कोणतेही धार्मिक अंत्यसंस्कार न करता त्यांच्या पार्थिवाचे देहदान करण्यात आले.

## अशोक पाटोळे यांनी लिहिलेली नाटके
* अग्निदिव्य
* आई तुला मी कोठे ठेवू?
* आई रिटायर होते
* आयजीच्या जीवावर बायजी उदार (एकांकिका)
* एक चावट संध्याकाळ
* एक व्होट हिंदुत्वासाठी (सेन्सॉरबोर्डाने पास न केल्याने हे नाटक रंगमंचावर येऊ शकले नाही)
* चारचौघांच्या साक्षीने
* जाऊबाई जोरात
* ज्वालामुखी
* झोपा आता गुपचूप
* तांदूळ निवडता निवडता
* दांडेकरांचा सल्ला
* दुर्गाबाई जरा जपून
* देखणी बायको दुसऱ्याची
* प्रेम म्हणजे लव्ह असतं
* बा रिटायर थाय छे (गुजराती)
* बे दुणे पाच
* माणसा माणसा हूप
* मी माझ्या मुलाचा
* राम तुझी सीतामाऊली
* प्रा. वाल्मिकी रामायण
* श्यामची मम्मी
* सातव्या मुलीची सातवी गोष्ट
* हीच तर प्रेमाची गंमत आहे

## कथासंग्रह
* सातव्या मुलीची सातवी मुलगी

## कवितासंग्रह
* पाटोळ्यांच्या पाचोळ्या

## अशोक पाटोळे यांनी लिहिलेल्या मराठी दूरचित्रवाणी मालिका
* अधांतर
* अध्यात ना मध्यात
* झोपी गेलेला जागा झाला 
* हद्दपार (मराठी)
* ह्यांचा हसविण्याचा धंदा

## अशोक पाटोळे यांनी लिहिलेल्या हिंदी दूरचित्रवाणी मालिका
* चुनौती 
* श्रीमान श्रीमती 
* हसरतें

## अशोक पाटोळे यांच्या पटकथा, संवाद असलेले चित्रपट
* चौकट राजा
* झपाटलेला
* माझा पती करोडपती
* शेजारी शेजारी

## आत्मचरित्र
एक जन्म पुरला नाही

वर्ग:मराठी लेखक
वर्ग:मराठी कवी
वर्ग:मराठी नाटककार
वर्ग:इ.स. १९४८ मधील जन्म
वर्ग:इ.स. २०१५ मधील मृत्यू
रेल्वे साहित्य संमेलन

घुमान संमेलनाच्या परतीच्या प्रवासादरम्यान रेल्वेतील असुविधा, उद्विग्नतेला वाट करून देण्यासाठी उपरोधिक भावनेतून साहित्यप्रेमींनी ५ ते ७ एप्रिल २०१५ या काळात धावत्या **रेल्वेतील पहिले मराठी साहित्य संमेलन** 'साजरे' केले. या संमेलनात घुमान संमेलनाने काय दिले याचे ऑडिट परखडपणे करण्यात आले.

तसेच, संमेलन झाल्यानंतर सर्वसामान्य साहित्यरसिक अखिल भारतीय साहित्य महामंडळ, संयोजक संस्था आणि राज्य सरकारकडून वाऱ्यावर कसे सोडले जातात, याचाही ऑंखो देखा हाल या ६० तासांहून अधिक काळ रखडलेल्या रेल्वे प्रवासातून आला.

साहित्य रसिकांसाठीच्या सोयींमधील निष्काळजीपणाच्या निषेधार्थ उद्विग्न आणि उपरोधिक भावनेतून घेण्यात आलेल्या या संमेलनाचे स्वागताध्यक्ष संजय मयेकर व तानाजी दिवेकर निमंत्रक होते. ज्येष्ठ साहित्यिक प्रा. हरी नरके संमेलनाच्या अध्यक्षस्थानी होते. तर ज्येष्ठ कवी अशोक नायगावकर यांच्या हस्ते संमेलनाचे उदघाटन झाले. टाळ-मृदंग-अभंगाच्या गजरात काढण्यात आलेली ग्रंथदिंडी, ग्रंथप्रदर्शन, कवी संमेलन, परिसंवाद, अध्यक्षीय भाषण असे सर्वकाही या संमेलनात होते.

एरवी, साहित्य संमेलनातील परिसंवाद-चर्चा कंटाळवाणे होतात. या ठिकाणी कंटाळवाण्या प्रवासात पंजाब, हरियाणा, उत्तर प्रदेश, राजस्थान, मध्य प्रदेश आणि महाराष्ट्र अशा पाच राज्यांमधील अभिव्यक्ती रुळांवर घेत घेत परिसंवाद रंगले.  तेही. 'मराठीची गाडी रूळ सोडून धावत असताना या संमेलनामुळे मराठीला रुळावर आणण्याचा प्रयत्‍न झाला. बाकी साहित्य संमेलनांमध्ये केवळ ज्येष्ठांचा सहभाग असताना तरुणांची मोठी संख्या हे या संमेलनाचे वैशिष्ट्य होते. संमेलनांमध्ये तरुण वर्ग जोडला गेल्यास मराठी भाषेला मरण नाही. घुमान संमेलनात इतिहासाचा धांडोळा घेतला गेला. मात्र, वर्तमानाचा टप्पा या रेल्वे संमेलनात दिसून आला,' असे प्रा. नरके यांनी सांगितले.

## साहित्यविषयक चर्चेला फाटा
'घुमान साहित्य संमेलनाने मराठीला काय दिले? या विषयावर झालेल्या परिसंवादात पं. वसंतराव गाडगीळ, उमा कुलकर्णी, हेमंत जोगदेव आदी सहभागी झाले होते. साहित्य महामंडळ साहित्यिकांच्या ताब्यात आहे, की राजकारणी व्यक्तींच्या, असा प्रश्न पं. वसंतराव गाडगीळ यांनी उपस्थित केला. साहित्य महामंडळात साहित्यबाह्य व्यक्तींचा वावर वाढल्याने घुमान येथे झालेल्या मराठी साहित्य संमेलनात साहित्यविषयक चर्चा न झाल्याची खंतही त्यांनी व्यक्त केली. 'वेगवेगळ्या प्रांतात मराठी जागवायचे काम करणारे लोक अशा काही वेगळ्या गोष्टींचा अंतर्भाव संमेलनात करणे शक्य होते. त्यांना या व्यासपीठावर बोलावून त्यांच्या समस्या जाणून घेता आल्या असत्या. त्यांचे सुख-दुःख जाणून घेता आले असते, असे कुलकर्णी यांनी सांगितले. 

'मराठीची ज्योत आज अनेक राज्यांतून या अनोख्या संमेलनाच्या माध्यमातून जाणे ही अभिमानाची गोष्ट आहे. जगभरात मराठी माणसाने आपल्या कर्तृत्त्वाने झेंडा फडकाविला आहे. पण महाराष्टात मात्र मराठीची हेळसांड होतांना दिसत आहे,' असे नायगावकर म्हणाले.

## नायगावकरांची कविता
'मराठीच्या दारी कारे क्षणभरी,
लाज वाटे कारे माऊलीची,
दारावर पाटी मराठीच लावू,
भाजीपाला घेऊ मराठीत,
ज्ञानराज स्फुंदे समाधी आतून,
परभाषा मुळी गळा आली..' 
या नायगावकरांनी सादर केलेल्या कवितेला उत्स्फूर्त दाद मिळाली. ज्येष्ठ कवी अरुण म्हात्रे यांच्या मनोगताने या पहिल्या रेल्वे मराठी संमेलनाचा समारोप झाला.

पहा साहित्य संमेलने

वर्ग:मराठी साहित्य संमेलने
हेन्री मॉर्टन स्टॅन्ले

**हेन्री मॉर्टन स्टॅन्ले** (Henry Morton Stanley; २८ जानेवारी १८४२ − १० मे १९०४) हा एक धाडसी ब्रिटिश पत्रकार होता. त्याने आपला सहकारी डेव्हिड लिव्हिंगस्टन ह्याच्यासोबत आफ्रिका खंडातील अनेक अज्ञात स्थळे शोधून काढली. त्याने लिहिलेल्या *थ्रू द डार्क काॅन्टिनेट* (Through the Dark Continent) आणि *इन डार्केस्ट आफ्रिका* (In Darkest Africa) या दोन ग्रंथातील प्रवासवर्णनाने युरोपियन लोकांच्या मनात आफ्रिकेबद्दल आकर्षण निर्माण झाले.

## बाह्य दुवे
*माहिती 

वर्ग:इ.स. १८४१ मधील जन्म
वर्ग:इ.स. १९०४ मधील मृत्यू
वर्ग:वेल्श व्यक्ती
वर्ग:ब्रिटिश पत्रकार
वर्ग:पुरुष चरित्रलेख
अमेय वाघ

**अमेय वाघ** (१३ नोव्हेंबर, १९८५ - ) हा एक मराठी अभिनेता आहे. याने जोशी की कांबळे, पोपट, फास्टर फेणे, शटर, घंटा, धुरळा आणि मुरांबा, इ. अनेक चित्रपटांतून अभिनय केला आहे. या शिवाय त्याने दिल दोस्ती दुनियादारी आणि दिल दोस्ती दोबारा या दूरचित्रवाणी मालिकेतही अभिनय केला आहे.

वर्ग:मराठी चित्रपट अभिनेते
वर्ग:मराठी दूरचित्रवाहिनी अभिनेते
वर्ग:इ.स. १९६२ मधील जन्म
वर्ग:पुरुष चरित्रलेख
बाळ भालेराव

डॉ. **बाळ भालेराव** हे मुंबई मराठी साहित्य संघाचे कार्यकर्ते आहेत. यांचे वडील डॉ. अमृत नारायण भालेराव हेसुद्धा मराठी नाटकांत पडद्यामागील कामे करीत

## सन्मान
रंगभूमीसाठी करीत असलेल्या कार्यासाठी डॉ. बाळ भालेराव ह्यांना इ.स. १९९९ साली चिंचवड येथे झालेल्या ७९व्या नाट्य संमेलनाचे अध्यक्षपद बहाल करण्यात आले.

वर्ग:अखिल भारतीय मराठी नाट्य संमेलने
गिम्पो आंतरराष्ट्रीय विमानतळ

**गिम्पो आंतरराष्ट्रीय विमानतळ** तथा **किम्पो आंतरराष्ट्रीय विमानतळ** (कोरियन भाषा: 김포국제공항;*किम्पोगुक्टेगोन्हान*)  हा दक्षिण कोरियाच्या सोल शहरातील मोठा विमानतळ आहे. २०१० पूर्वी हा विमानतळ सोलमधील मुख्य आंतरराष्ट्रीय विमानतळ होता. इंचॉन आंतरराष्ट्रीय विमानतळ बांधल्यावर येथील बरीचशी वाहतूक तेथून होते. आता हा विमानतळ दक्षिण कोरियातील प्रवासी वाहतूकीनुसार तिसऱ्या क्रमांकाचा विमानतळ आहे. येथून देशांतर्गत तसेच चीन, जपान आणि तैपैमधील काही शहरांना सेवा आहे.

हा विमानतळ सोल शहराच्या पश्चिमेस १५ किमी अंतरावर आहे. २०१४मध्ये या विमानतळावरून २,१५,६६,९४६ प्रवाशांनी ये-जा केली होती. प्रवासी व सामानवाहतूकीशिवाय येथे कोरियन आणि अमेरिकन वायुसेनांचे तळ आहेत.

वर्ग:सोल
वर्ग:दक्षिण कोरियामधील विमानतळ
गलगंड

**गलगंड** हा थायरोइड ग्रंथीला होणार रोग आहे. या रोगात ही ग्रंथी सुजते व वाढीवर विपरीत परिणाम होतो. या रोगाचे मुख्य कारण आयोडीनची कमतरता हे आहे.

वर्ग:रोग
रत्‍नागिरी रेल्वे स्थानक

250 px|इवलेसे|स्थानकाची इमारत
**रत्‍नागिरी रेल्वे स्थानक** हे रत्‍नागिरी शहरामधील प्रमुख रेल्वे स्थानक आहे. कोकण रेल्वेवरील हे स्थानक महाराष्ट्राच्या कोकण भागामधील सर्वात महत्त्वाच्या रेल्वे स्थानकांपैकी एक असून मुंबई व उत्तरेकडून गोवा, कर्नाटक व केरळकडे धावणाऱ्या  सर्व रेल्वेगाड्यांचा येथे थांबा आहे. हे स्थानक रत्‍नागिरी शहराच्या ६ किमी पूर्वेस रा.मा. २०४ वर स्थित आहे.

## महत्त्वाच्या रेल्वेगाड्या
वर्ग:रत्‍नागिरी जिल्ह्यामधील रेल्वे स्थानके
वर्ग:कोकण रेल्वे
रंजना लिपी

**रंजना लिपी** ही नेपाळी भाषेची अधिकृत लिपी आहे. ही लिपी ब्राह्मी लिपीवर आधारित असून या लिपीचे देवनागरी लिपीशी साम्य आहे.

वर्ग:लिप्या
सोहिल

**सोहिल** (, , उच्चारण: ) एक पुरुषांना दिले जाणारे नाव आहे. हे नाव गुजराती भाषोत्पन्न असून पश्चिम भारत आणि पाकिस्तान मध्ये प्रचलित आहे.

वर्ग:नावे
मिठागरे

**मिठागरे** हे समुद्राच्या किनाऱ्यावर मीठ तयार करण्यासाठी केलेले वाफे असतात. भरतीच्या वेळी समुद्राचे पाणी वाफ्यात येते. सूर्याच्या उष्णतेने पाण्याची वाफ होते व मीठ खाली रहाते. भारतातील ओरिसा येथील मीठ उत्कृष्ट समजले जात असे. मिठागारांना मीठाची शेते असेही म्हणले जाते.

पालघर जिल्ह्यात माहीम, केळवे, वसई,डहाणू येथे पेशवेकालीन मिठागरे आहेत.वसई डहाणू पट्ट्यात १५ हजार एकरांवर मिठाचे उत्पादन घेतले जाते त्यापैकी वसई तालुक्यात १७०० एकर जमीन क्षेत्रावर ते घेतले जाते. मीठ उत्पादन हा पारंपरिक व्यवसाय आहे. वनराशी मिठागर, आगरवती सलाम, नवामुख, हिरागर, शेणखई, गुरुप्रसाद, जुना वचक ही वसई तालुक्यातील काही मिठागरे आहेत.

## संदर्भ
मुंबई टाईम्स ३०/०५/२०२०.

वर्ग:नैसर्गिक खनिजे
संपर्क क्रांती एक्सप्रेस

[300 px|इवलेसे|हजरत निजामुद्दीन-[मुंबई महाराष्ट्र संपर्क क्रांती एक्सप्रेस]]
**संपर्क क्रांती एक्सप्रेस** ही भारत देशामधील भारतीय रेल्वेद्वारे चालवली जाणारी एक विशेष प्रवासी रेल्वे सेवा आहे. केंद्रीय रेल्वेमंत्री नितीश कुमार ह्यांनी २००४-०५ सालच्या रेल्वे अर्थसंकल्पामध्ये ह्या गाड्यांची घोषणा केली होती. संपर्क क्रांती गाड्या अनेक राज्यांमधील महत्त्वाच्या शहरांना राष्ट्रीय राजधानी दिल्लीसोबत जोडतात. राजधानी एक्सप्रेसच्या धर्तीवर चालू करण्यात आलेल्या संपर्क क्रांती एक्सप्रेस गाड्या राजधानीपेक्षा कमी दरात प्रवासी सेवा पुरवतात. पहिली संपर्क क्रांती एक्सप्रेस दिल्लीच्या हजरत निजामुद्दीन ते बंगळूरच्या यशवंतपूर स्थानकांदरम्यान ८ फेब्रुवारी २००८ रोजी धावली.

## मार्ग मराठवाडा संपर्क क्रांती एक्सप्रेस हुजूर साहेब नांदेड ते हझरत निझामुद्दिन 
सध्या एकूण १९ संपर्क क्रांती एक्सप्रेस मार्ग कार्यरत आहेत. 

## संदर्भ आणि नोंदी 
## बाह्य दुवे
*सर्व संपर्क क्रांती गाड्यांचे वेळापत्रक व थांबे

वर्ग:भारतातील नामांकित रेल्वेगाड्या
यशवंतपूर जंक्शन रेल्वे स्थानक

**यशवंतपूर** हे बंगळूर महानगरामधील एक प्रमुख रेल्वे स्थानक आहे. भारतीय रेल्वेच्या दक्षिण पश्चिम रेल्वेच्या अखत्यारीत असलेले यशवंतपूर स्थानक बंगळूर सिटी रेल्वे स्थानकावरील ताण कमी करण्यासाठी उघडण्यात आले. 

सध्या कर्नाटक संपर्क क्रांती एक्सप्रेस तसेच उत्तरेकडून बंगळूरात येणाऱ्या अनेक रेल्वेगाड्या यशवंतपूरपर्यंतच धावतात.

वर्ग:कर्नाटकमधील रेल्वे स्थानके
वर्ग:बंगळूरमधील वाहतूक
शास्त्री नदी

**शास्त्री नदी** महाराष्ट्रातील नदी आहे. सह्याद्रीमध्ये उगम पावणारी ही नदी मुख्यत्वे रत्‍नागिरी जिल्ह्यातून वाहते व जयगड येथे अरबी समुद्रास मिळते. या नदीच्या काठी संगमेश्वर, कोळिसरे, जयगड, इ. गावे आहेत.

अलकनंदा आणि वरुणा या दोन नद्यांचा कसबा संगमेश्वर येथे संगम होवून ती पुढे शास्त्री नदी म्हणून वाहते.
वर्ग:महाराष्ट्रातील नद्या
वर्ग:रत्‍नागिरी जिल्ह्यातील नद्या
महाराष्ट्र संपर्क क्रांती एक्सप्रेस

250 px|इवलेसे|चा फलक
**महाराष्ट्र संपर्क क्रांती एक्सप्रेस** ही भारतीय रेल्वेची एक जलद प्रवासी सेवा आहे. संपर्क क्रांती ह्या विशेष गाड्यांपैकी एक असलेली ही रेल्वे मुंबईच्या वांद्रे टर्मिनस ते दिल्लीमधील हजरत निजामुद्दीन स्थानकांदरम्यान आठवड्यातून दोनदा धावते. पश्चिम रेल्वेमार्गे धावणाऱ्या महाराष्ट्र संपर्क क्रांती एक्सप्रेसला मुंबई ते दिल्ली दरम्यानचे १३६६ किमी अंतर पार करायला १६ तास व ४५ मिनिटे लागतात.

## तपशील
### वेळापत्रक
### मार्ग
## बाह्य दुवे
*मार्ग व वेळापत्रक

वर्ग:संपर्क क्रांती एक्सप्रेस
वर्ग:महाराष्ट्रामधील रेल्वे वाहतूक
सूर्यनगरी एक्सप्रेस

250 px|इवलेसे|चा फलक
250 px|इवलेसे|मार्गाचा नकाशा
**सूर्यनगरी एक्सप्रेस** ही भारतीय रेल्वेची एक जलद प्रवासी सेवा आहे. ही गाडी मुंबईच्या वांद्रे टर्मिनस ते जोधपूर स्थानकांदरम्यान रोज धावते. पश्चिम रेल्वेमार्गे धावणाऱ्या सूर्यनगरी एक्सप्रेसला मुंबई ते जोधपूर दरम्यानचे ९३५ किमी अंतर पार करायला १७ तास लागतात. 

## वेळापत्रक
## रचना 
१२४७९/१२४८० क्रमांक असलेल्या या गाडीला सहसा एक वातानुकुलित २ टियर, एक वातानुकुलुत पहिला आणि २ टियर, चार वातानुकुलित ३ टियर, १२ शयनयान आणि पाच अनारक्षित डबे जोडलेले असतात.

## बाह्य दुवे
*मार्ग व वेळापत्रक

वर्ग:भारतातील नामांकित रेल्वेगाड्या
वर्ग:महाराष्ट्रामधील रेल्वे वाहतूक
वर्ग:राजस्थानमधील रेल्वे वाहतूक
स्वानंदी टिकेकर

**स्वानंदी टिकेकर ** ही एक मराठी अभिनेत्री आहे. त्या अभिनेते उदय टिकेकर व गायिका आरती अंकलीकर यांच्या कन्या आहेत. त्यांनी आय.एल.एस. महाविद्यालयातून विधी विभागात पदव्युत्तर शिक्षण घेतले आहे. दिल दोस्ती दुनियादारी या मालिकेतील मीनल व दिल दोस्ती दोबारा या मालिकेतील मुक्ता या नावाने ही विशेष ओळखली जाते.

## संदर्भ 
वर्ग:इ.स. १९९० मधील जन्म
वर्ग:मराठी दूरचित्रवाहिनी अभिनेत्री
विलेपार्ले रेल्वे स्थानक

**विलेपार्ले** हे मुंबई शहराच्या विलेपार्ले भागामधील एक रेल्वे स्थानक आहे. विलेपार्ले मुंबई उपनगरी रेल्वेच्या पश्चिम मार्गावर स्थित असून येथे केवळ मंदगतीच्या लोकलगाड्या थांबतात. मुंबईच्या छत्रपती शिवाजी आंतरराष्ट्रीय विमानतळाचा आंतर्देशीय टर्मिनल पार्ल्याहून जवळच आहे.विलेपार्ले रेल्वे स्थानकामुळे विलेपार्ले पूर्व व विलेपार्ले पश्चिम असे दोन भाग पडले आहेत. विलेपार्ले पूर्व भागात रेल्वे स्थानक परिसरात वीरमकरंद घाणेकर मार्ग आहे.

## संदर्भ व नोंदी
वर्ग:मुंबई उपनगरी रेल्वे स्थानके
अहमदाबाद जंक्शन रेल्वे स्थानक

**अहमदाबाद जंक्शन** (गुजराती: અમદાવાદ રેલ્વે સ્ટેશન) हे अहमदाबाद शहरामधील एक मोठे रेल्वे स्थानक आहे. पश्चिम रेल्वेच्या अहमदाबाद विभागाचे मुख्यालय येथेच स्थित आहे. गुजरातमधील सर्वात मोठे व वर्दळीचे असलेले अहमदाबाद स्थानक कच्छ, सौराष्ट्र इत्यादी भूभागांना भारताच्या इतर भागांसोबत जोडते.

अहमदाबादहून मुंबईकडे रोज १४ प्रवासी रेल्वेगाड्या धावतात. गुजरात एक्सप्रेस, कर्णावती एक्सप्रेस, सौराष्ट्र एक्सप्रेस, कच्छ एक्सप्रेस, सूर्यनगरी एक्सप्रेस, सयाजीनगरी एक्सप्रेस इत्यादी अनेक प्रसिद्ध गाड्या अहमदाबादला मुंबईसोबत जोडतात. पुण्यासाठी अहमदाबादवरून अहिंसा एक्सप्रेस व दुरंतो एक्सप्रेस सुटतात.

दिल्लीकडे प्रवासासाठी अहमदाबादहून स्वर्ण जयंती राजधानी एक्सप्रेस, गुजरात संपर्क क्रांती एक्सप्रेस इत्यादी जलद गाड्या उपलब्ध आहेत. 

रे
वर्ग:गुजरातमधील रेल्वे स्थानके
डहाणू रोड रेल्वे स्थानक

**डहाणू रोड** हे पालघर जिल्ह्याच्या डहाणू शहराजवळील एक रेल्वे स्थानक आहे. डहाणू रोड मुंबई उपनगरी रेल्वेच्या पश्चिम मार्गावरील शेवटचे स्थानक असून उपनगरी सेवा येथे संपते. डहाणू येथे काही लांब पल्ल्याच्या रेल्वेगाड्या देखील थांबतात.

मुंबई उपनगरी रेल्वेच्या पश्चिम मार्गाची उपनगरी सेवा विरारपर्यंत अनेक वर्षांपासून चालू होती. ही सेवा डहाणूपर्यंत वाढवण्याची प्रवाशांची व स्थानिक नेत्यांची मागणी सातत्याने चालू होती. पालघर, सफाळे, बोईसर, केळवे इत्यादी गावांमध्ये राहणाऱ्या व मुंबईमध्ये व्यवसायासाठी रोज प्रवास करणाऱ्या रहिवाशांना लोकल सेवेसाठी विरारपर्यंत यावे लागत असे. अखेर अनेक दशकांच्या वाटाघाटींनंतर १६ एप्रिल २०१३ पासून डहाणू ते चर्चगेट ही उपनगरी सेवा सुरू झाली. परंतु पुरेशा गाड्या डहाणूपर्यंत धावत नसल्याने डहाणू लोकल सेवा अपुरी असल्याच्या तक्रारी सुरू आहेत. अपुऱ्या लोकल सेवेमुळे डहाणू, पालघरचे प्रवासी हैराण आहेत.

वर्ग:मुंबई उपनगरी रेल्वे स्थानके
वर्ग:पालघर जिल्ह्यामधील रेल्वे स्थानके
वर्ग:डहाणू